Raġel ta' 31 sena jinżamm arrestat wara kummenti li ħalla, jinċita l-vjolenza razzjali Raġel ta' 31 sena inżamm arrestat wara li kien akkużat illi ħalla kummenti razzjali ta' theddid fuq Facebook. Hu kien akkużat illi fl-10 ta' Settembru inċita lil persuni biex jiksru l-liġi, li uża l-midja soċjali biex jhedded li jwettaq att kriminali u li uża kliem ta' theddid jew ġab ruħu b'intenzjoni li jinċita vjolenza motivata razzjalment. Ir-raġel huwa wkoll riċediv. Huwa wieġeb li mhux ħati tal-akkużi miġjubin kontrieh. Ma saritx talba għall-ħelsien mill-arrest u allura inżamm arrestat.